Але на гэтым падарожжа драпежніка не скончылася. Праз некаторы час зноў паступіла інфармацыя: каля прыпынку “Акінчыцы” воўк напаў на маладую пару, а затым рушыў у напрамку Стоўбцаў. У райцэнтры агрэсіўнага драпежніка, які кідаўся на аўтамабіль, заўважыў мясцовы жыхар і паведаміў пра гэта ў міліцыю. Для яго абясшкоджвання на вуліцу 17-га верасня выехаў нарад Дэпартамента аховы і два экіпажы ДАІ.